[{"text_idx": "#000000", "text": "Su\u0308gis ja kooli astumine pole enam kaugel!"}, {"text_idx": "#000002", "text": "20. juuniks esitatakse ta\u0308iendavalt koolivalmiduskaart ja foto o\u0303pilaspileti jaoks."}, {"text_idx": "#000003", "text": "Rae vallas on 6 munitsipaalkooli. Koolikohtade ma\u0308a\u0308ramisel arvestatakse sama pere teiste laste o\u0303ppimist samas koolis ja o\u0303pilase elukoha la\u0308hedust koolile."}, {"text_idx": "#000004", "text": "Vana ja va\u0308a\u0308rikas, samas kaasaegne 158-aastane Vaida Po\u0303hikool ootab uusi o\u0303pilasi!"}, {"text_idx": "#000005", "text": "Piret Hallik, Vaida kooli direktor"}, {"text_idx": "#000006", "text": "Vaida koolis ka\u0308ivad valdavalt Vaida aleviku ja la\u0308hedal asuvate ku\u0308lade lapsed, kuid viimastel aastatel on lisandunud o\u0303pilasi ka Rae valla teistest piirkondadest."}, {"text_idx": "#000007", "text": "Kooli eripa\u0308raks on looduslikult kaunis asukoht ja territoorium. Territooriumil on aktiivseks tegevuseks palju erinevaid vo\u0303imalusi: tasakaalurajad, ronilad, va\u0308litenniselauad, suur staadion, algajatele rulatajatele skatepark ning korvpalliplats, mis muutub talvel uisuva\u0308ljakuks. Eriliseks teeb kooli o\u0303ueala imeline o\u0303unapuuaed."}, {"text_idx": "#000008", "text": "Koolimajas on avarad ning maitseka interjo\u0308o\u0308riga puhkesaalid, klassiruumid ning kabinetid."}, {"text_idx": "#000010", "text": "Lisaks akadeemiliste teadmiste omandamisele peab Vaida koolipere oluliseks elus vajalike oskuste omandamist ja va\u0308a\u0308rtuskasvatust."}, {"text_idx": "#000011", "text": "O\u0303ppe- ja kasvatusto\u0308o\u0308 eesma\u0308rkideks on tagada vo\u0303imalikult palju o\u0303pilastele o\u0303ppeprotsessis individuaalset la\u0308henemist ning silmaringi avardamist. Olulisel kohal on turvatunde loomine, so\u0303bralikkus, viisakus ning austus."}, {"text_idx": "#000012", "text": "O\u0303ppeto\u0308o\u0308 la\u0308biviimisel kasutatakse palju erinevaid o\u0303ppemeetodeid, ollakse innovaatilised ja uuendusmeelsed, kuid pisut ka konservatiivsed."}, {"text_idx": "#000013", "text": "O\u0303pilaste o\u0303ppeedukus on ko\u0303rge. Eelmisel o\u0303ppeaastal lo\u0303petasid 144 o\u0303pilasest 99 va\u0308ga heade ja heade tulemustega. 9. klassi lo\u0303petajatest on valdav enamus ja\u0308tkanud o\u0303pinguid erinevates gu\u0308mnaasiumites ning teised on valinud erialao\u0303ppe erinevates kutseo\u0303ppeasutustes."}, {"text_idx": "#000014", "text": "Koolis tegutseb aktiivne o\u0303pilasesindus. Peale o\u0303ppeto\u0308o\u0308d on vo\u0303imalik osaleda huviringides. Huviringe on koolis palju, la\u0308htutakse o\u0303pilaste huvidest kui ka andekusest. O\u0303pilased on saanud erinevates valdkondades nii maakondlikke kui ka riiklikke tunnustusi. Seda ko\u0303ike kajastab kooli veebileht."}, {"text_idx": "#000015", "text": "O\u0303pilastele, kellel ilmnevad o\u0303piraskused vo\u0303i kes vajavad muul moel abi, on toeks ning no\u0303ustajateks psu\u0308hholoog, sotsiaalpedagoog, logopeed, abio\u0303petajad, o\u0303piabio\u0303petajad. Ta\u0308htis on varajane ma\u0308rkamine ja kiire aitamine koosto\u0308o\u0308s perega!"}, {"text_idx": "#000016", "text": "Hetkel on planeeritud tulevaste 1. klasside o\u0303pilaste vanemate koosolek 05.05.2021 kell 18.00 Vaida Koolis (Vana-Vaida tee 15, Vaida). Kuid palume kindlasti ja\u0308lgida kooli veebilehte."}, {"text_idx": "#000017", "text": "Vanemad, kes koolimajas varem ka\u0308inud ei ole ning soovivad enne 05.05.2021 koolimajaga tutvuda, soovitame helistada kantselei numbrile 603 5232 ning leppida kokku sobiv aeg. Kohtumise aeg so\u0303ltub epidemioloogilisest olukorrast riigis ja piirkonnas."}, {"text_idx": "#000018", "text": "Peetri kooli visioon on: \u201ePeetri kooli o\u0303pilane on o\u0303nnelik, ennast tundev ja motiveeritud o\u0303ppija\u201c. Meie eesma\u0308rk on, et iga laps saaks koolist kaasa positiivse kogemuse, oskuse loovalt mo\u0303elda, julguse tegutseda ja et ta tunneks oma tugevusi ning arendamist vajavaid ku\u0308lgi."}, {"text_idx": "#000019", "text": "Kooli alusva\u0308a\u0308rtused on loovus, hoolivus, ausus, julgus, usaldus ja vastutustunne, millest kantuna toimub nii o\u0303ppimine kui o\u0303petamine. Neid toetab ka koolis kasutatav programm \u201eLiider minus endas\u201c, et o\u0303pilasest kasvaks elus edukalt hakkama saav, o\u0303nnelik, ennast tundev ja elus toimetulev inimene."}, {"text_idx": "#000020", "text": "Peetri koolis rakendame o\u0303ppimist toetava hindamise po\u0303himo\u0303tteid. 1.\u20135. klassi o\u0303pilaste teadmistele, oskustele ja tegevusele antakse kirjeldavat ja analu\u0308u\u0308sivat tagasisidet, et innustada o\u0303pilast oma o\u0303pitulemusi parandama ja edusammudest ro\u0303o\u0303mu tundma."}, {"text_idx": "#000021", "text": "Alates 6. klassist hinnatakse o\u0303pilaste o\u0303pitulemusi ta\u0308htsu\u0308steemis."}, {"text_idx": "#000022", "text": "Oleme veendunud, et julgustav ja toetav o\u0303hkkond mo\u0303jub o\u0303ppimisele positiivselt ja to\u0303stab o\u0303pimotivatsiooni. Oluline on, et o\u0303ppimine oleks o\u0303pilastele ta\u0308henduslik ja eesma\u0308rgistatud."}, {"text_idx": "#000023", "text": "Meie kooli moto \u201eIgas inimeses on pa\u0308ike, laskem tal sa\u0308rada\u201c na\u0308itab, et tahame jo\u0303uda iga lapseni, leida u\u0308les lapse anded ja tugevad ku\u0308ljed, neid toetada ja arendada."}, {"text_idx": "#000024", "text": "Peetri kooli o\u0303pilased alustavad tantsuo\u0303petusega 1. klassist, draamao\u0303petus on 1.\u20136. klassini. Esimene vo\u0303o\u0303rkeel on inglise keel ja 5. klassis saab valida, kas o\u0303ppida lisaks vene vo\u0303i hispaania keelt. 7. ja 8. klassis pakume erinevaid valikaineid."}, {"text_idx": "#000025", "text": "Individuaalset abi ja -tuge annavad tugispetsialistid. O\u0303pilasele leitakse just talle sobiv keskkond, o\u0303ppekava ja tempo."}, {"text_idx": "#000026", "text": "Peetri koolis ei ole u\u0308helgi o\u0303pilasel eesma\u0308rgiks olla teistest parem, vaid ko\u0303iki o\u0303pilasi suunatakse pingutama, et ise ja\u0308rjest targemaks, osavamaks ja paremaks saada. O\u0303pilased saavad valida paljude huviringide vahel ning meil on mitmeid u\u0308ritusi, kus lapsed saavad oma oskusi na\u0308idata."}, {"text_idx": "#000027", "text": "Meie kooli o\u0303pilased ja o\u0303petajad on osalenud erinevatel olu\u0308mpiaadidel, vo\u0303istlustel ja konkurssidel ning saavutanud ha\u0308id tulemusi."}, {"text_idx": "#000029", "text": "Tartu U\u0308likooli eetikakeskuse tiitel \u201eVa\u0308a\u0308rtuskasvatuse kool\u201c, 2013"}, {"text_idx": "#000030", "text": "Infopa\u0308ev 1. klassi astujate vanematele toimub 10. ma\u0308rtsil kell 18.00 Peetri koolis (Pargi tee 6, Peetri). Info telefonil 606 8855 vo\u0303i sekretar@peetri.edu.ee."}, {"text_idx": "#000031", "text": "Ju\u0308ri Gu\u0308mnaasium ootab o\u0303pilasi 1. klassidesse"}, {"text_idx": "#000033", "text": "Ju\u0308ri Gu\u0308mnaasium on Rae valla suurim kool, kust alustab ja\u0308rgmisel o\u0303ppeaastal kooliteed viis esimest klassi. O\u0303ppesuundi on po\u0303hikoolis kolm: inglise keele klass, spordi- ja muusikaklass ning u\u0308ldklass. O\u0303ppeto\u0308o\u0308 toimub klassio\u0303petuse su\u0308steemis \u2013 klassio\u0303petaja annab oma klassi o\u0303pilastele suure osa o\u0303ppeainetest ning loob oma o\u0303pilastest la\u0308htuva tunniplaani. Tagasisidet o\u0303ppeto\u0308o\u0308s edasijo\u0303udmise kohta antakse 1. klassides so\u0303naliste hinnangutena. Ko\u0303ikide o\u0303ppesuundade o\u0303pilased saavad osaleda lugemisoskuse ja -vilumuse saavutamiseks lugemisringi ning ka\u0308elise arengu toetamiseks peenmotoorika ringis. Lisaks tegutsevad na\u0308iteks kokandus- ja esmaabiring. Alates uuest o\u0303ppeaastast avaneb ko\u0303ikidel Ju\u0308ri Gu\u0308mnaasiumi 1. klasside o\u0303pilastel vo\u0303imalus omandada algteadmised robootikast. O\u0303pilaste arengut ja klassi kui terviku kujunemist toetab klassipo\u0303histe pikapa\u0308evaru\u0308hmade tegevus."}, {"text_idx": "#000034", "text": "Spordi- ja muusikaklass \u2013 lisaks akadeemilistele teadmistele on o\u0303pilastel vo\u0303imalus keskenduda kehaliste ja muusikaliste vo\u0303imete ja oskuste arendamisele. Suurem kehalise kasvatuse tundide arv ta\u0308hendab rohkem ujumis- ja suusatunde, 2.\u20136. klassini toimuvad pillio\u0303ppe ru\u0308hmatunnid (va\u0308ikekannel ja plokkflo\u0308o\u0308t), I kooliastmes moodustatakse klassi rahvatantsuru\u0308hm."}, {"text_idx": "#000035", "text": "Spordi- ja muusikaklassi kandideerimisel ta\u0308idab o\u0303pilane praktilisi u\u0308lesandeid, mis la\u0308htuvad koolieelse lasteasutuse riikliku o\u0303ppekava \u201eMuusika\u201c ja \u201eLiikumine\u201c valdkondadest."}, {"text_idx": "#000036", "text": "Inglise keele klass \u2013 o\u0303ppesuund annab keelehuviga lapsele vo\u0303imaluse keeleliste osaoskuste arenguks: suurem raamatute lugemise maht, inglise keele o\u0303pe alates 1. klassist, muusikas lisaks eestikeelsele ka ingliskeelse lauluvara omandamine, inimeseo\u0303petuses eesti ja inglise keele lo\u0303iming."}, {"text_idx": "#000037", "text": "Inglise keele klassi kandideerimisel sooritab laps kirjaliku to\u0308o\u0308, mis la\u0308htub koolieelse lasteasutuse riikliku o\u0303ppekava valdkonnast \u201eKeel ja ko\u0303ne\u201c."}, {"text_idx": "#000038", "text": "U\u0308ldklass \u2013 lisaks riiklikust o\u0303ppekavast suuremale eesti keele ja matemaatika na\u0308dalatundide mahule pakutakse la\u0308bi malema\u0308ngu algkursuse o\u0303pilasele keskkonda, milles arenevad tema keskendumis-, ta\u0308helepanuvo\u0303ime ning looduso\u0303petuse tundide suurem arv vo\u0303imaldab rakendada erinevaid praktilisi o\u0303ppeviise: uurimuslik, projekt- ja o\u0303ueso\u0303pe."}, {"text_idx": "#000039", "text": "U\u0308ldklassid moodustatakse lastevanemate taotluste alusel."}, {"text_idx": "#000040", "text": "6. mail 2021. a kell 18.00 toimub kooli tulevate laste vanematele infokoosolek Ju\u0308ri Gu\u0308mnaasiumi aulas (Laste 3, Rae) ja/vo\u0303i veebis (viited osalemiseks leiate kooli kodulehelt maikuu alguses)."}, {"text_idx": "#000041", "text": "Kandideerimine spordi- ja muusikaklassi ning inglise keele klassi toimub 14. juunil:"}, {"text_idx": "#000042", "text": "inglise keele klassi algusega 9.00;spordi- ja muusikaklassi algusega 10.30.Last saab registreerida kandideerimisele kooli veebilehel 1. maist kuni 1. juunini."}, {"text_idx": "#000043", "text": "Klasside komplekteerimise po\u0303himo\u0303tted Ju\u0308ri Gu\u0308mnaasiumis:"}, {"text_idx": "#000044", "text": "lapsevanema poolt ARNOs esitatud taotlusel ma\u0308rgitud suunavalik;u\u0308he klassikomplekti suurus on maksimaalselt 24 o\u0303pilast;vo\u0303imalusel tu\u0308drukute ja poiste arvu vo\u0303rdsus;kui o\u0303ppesuuna valijate arv ja\u0308a\u0308b alla 16, siis on koolil o\u0303igus ja\u0308tta vastav suund antud aastal avamata;kui o\u0303ppesuuna valijaid on rohkem kui 24, arvestab kool klasside komplekteerimisel poiste ja tu\u0308drukute arvu tasakaalu ning inglise keele klassi ning spordi- ja muusikaklassi valikul kirjalike ja praktiliste u\u0308lesannete sooritamise tulemust. 1. klasside nimekirjad avalikustatakse kooli veebilehel hiljemalt 25. juunil."}, {"text_idx": "#000045", "text": "Info telefonil 622 4205 ja 5551 5648 vo\u0303i meiliaadressil klassiopetus@jyri.edu.ee."}, {"text_idx": "#000047", "text": "O\u0303pe on korraldatud o\u0303ppeaastat la\u0308biva aineo\u0303ppega, mis on tihedalt lo\u0303imitud u\u0308ldpa\u0308devuste kujundamise ja po\u0303hikooli la\u0308bivate teemadega. O\u0303pet toetavad kooli korraldatavad o\u0303ppeka\u0308igud, to\u0308o\u0308toad, ku\u0308lalisesinejad ja projektid."}, {"text_idx": "#000048", "text": "Kooli valikul on suurendatud u\u0308ldainete mahtu. I kooliastmes o\u0303pitakse lisaks inglise keelt 1 tund, matemaatikat 2 tundi, looduso\u0303petust 2 tundi, digio\u0303petust 1 tund. II kooliastmes o\u0303pitakse lisaks vene keelt 1 tund, matemaatikat 2 tundi, digio\u0303petust 2 tundi, kunstio\u0303petust 1 tund. III kooliastmes o\u0303pitakse lisaks matemaatikat 2 tundi."}, {"text_idx": "#000049", "text": "Eraldi ainetunnina liikumiso\u0303petuse tunni raames toimub 1.\u20132. klassile u\u0308ks kord na\u0308dalas loovliikumise tund ning seltskonnatantsu tund 4.\u20135. klassi o\u0303pilastele, 6.\u20139. klassi o\u0303pilastele toimub seltskonnatants kord na\u0308dalas u\u0308he trimestri jooksul. Igal kevadel toimub kooli kevadball, kus o\u0303pilased oma tantsuoskusi vanematele na\u0308idata saavad. Esimesena Rae valla koolidest on meil o\u0303ppetegevuses (esialgu digio\u0303petuse tunni programmeerimises, looduso\u0303petuse tundides ja kaardistatud o\u0303ppema\u0308ngudes) kasutusel virtuaalreaalsusprillide komplekt. Meie koolielu lahutamatu osa on mitmeku\u0308lgne huvitegevuses osalemise vo\u0303imalus, mis toetab o\u0303pilast o\u0303ppeto\u0308o\u0308s ja pakub va\u0308ljundit osaleda aktiivselt koolisisestes ja -va\u0308listes ettevo\u0303tmistes."}, {"text_idx": "#000050", "text": "I klassis anname kokkuleppelist so\u0303nalist hinnangut iga trimestri lo\u0303pus. Igapa\u0308evaselt annab o\u0303petaja vanemale o\u0303pilase kohta tagasisidet Stuudiumi kaudu, vajadusel individuaalsete vestluste ka\u0308igus."}, {"text_idx": "#000051", "text": "I kooliastmes rakendame so\u0303nalist hindamist loov- ja oskusainete hindamisel nii protsessi kui ka kokkuvo\u0303tva hindamisena. U\u0308leja\u0308a\u0308nud ainetes ja II ning III kooliastmes kasutame teadmiste ja oskuste hindamisel viiepallisu\u0308steemi. Distantso\u0303ppe perioodil kasutame ka arvestuslikku hindamist."}, {"text_idx": "#000052", "text": "Lagedi Kool on alustavat o\u0303petajat toetav kool, osalesime edukalt konkursil \u201eTurvaline kool Harjumaal 2017\u201d ja ja\u0308ime Vaida kooli ja\u0308rel 2. kohale. Oleme olnud a\u0308rama\u0308rgitute hulgas \u201eAasta kool 2018\u201d ja \u201eAasta kool 2020\u201d valimistel."}, {"text_idx": "#000053", "text": "Koolieelikute vanemate infopa\u0308eva toimumise aeg ilmub veebruarikuus kooli kodulehele."}, {"text_idx": "#000054", "text": "Esialgsetel andmetel toimub 1. klassi astuvate laste vanemate infokoosolek 15. aprillil kell 17.00."}, {"text_idx": "#000057", "text": "Kindluse Kooli visioon on olla o\u0303pikogukonna su\u0308da."}, {"text_idx": "#000058", "text": "Kooli po\u0303hiva\u0308a\u0308rtused on valikuvabadus ja vastutus, ettevo\u0303tlikkus ja kestlikkus."}, {"text_idx": "#000059", "text": "\u00b7 Mentorlus \u2013 toetame o\u0303pilase arengut alates 1. klassist mentorlusega, et toetada ennastjuhtiva o\u0303ppija igaku\u0308lgset arengut. Kasutame meie kooli poolt loodud o\u0303pilaspa\u0308evikut, mille sisu la\u0308htub mentorluse po\u0303himo\u0303tetest (lisatud foto). Iga koolina\u0308dal algab ko\u0303ikides klassides mentortunniga, kus mentori (klassio\u0303petaja) juhendamisel lepitakse kokku na\u0308dala o\u0303piva\u0308ljundid ning teekond nendeni jo\u0303udmiseks."}, {"text_idx": "#000060", "text": "\u00b7 Valikained \u2013 alates 1. klassist valib iga o\u0303pilane lisaks po\u0303hiainetele 1 valikaine, mis on sarnaselt po\u0303hiainetele kohustuslik. Valikaine o\u0303pigrupid moodustuvad huvipo\u0303hiselt erinevas vanuses o\u0303pilastest. 2020/2021. o\u0303ppeaastal on valikus 11 valikainet \u2013 nt lastejooga, programmeerimine, animatsioon, loogika la\u0308bi lauama\u0308ngude, meedia ja avalikud suhted, draamao\u0303petus. (lisatud foto)"}, {"text_idx": "#000062", "text": "\u00b7 Lennu/lendude-u\u0308lene koosto\u0308o\u0308 \u2013 na\u0308iteks planeerivad nelja 1. klassi mentorid koos kuu- ja na\u0308dalategevused ning viivad osa o\u0303ppeto\u0308o\u0308st la\u0308bi u\u0308hiselt ning klasse liites."}, {"text_idx": "#000063", "text": "\u00b7 Toetav hindamine \u2013 1.\u20136. klassi o\u0303pilase arengu ja o\u0303ppimise toetamiseks kasutame so\u0303nalist hindamist, mis keskendub eelko\u0303ige o\u0303pilase saavutuste toetamisele ja ma\u0308rkamisele. 3. kooliastmes lisame so\u0303nalisele hindamisele 6-pallise hindeskaala (A-F)."}, {"text_idx": "#000064", "text": "\u00b7 Koolivorm \u2013 meie o\u0303pilane edendab kestlikku maailmavaadet ning kannab igal koolipa\u0308eval va\u0308hemalt 1 koolivormi eset. Meil on mitmekesine valik (T-sa\u0308rk, polosa\u0308rk, pusa, kampsun, kleit, vest), et igau\u0308ks leiaks endale sobiva."}, {"text_idx": "#000065", "text": " (Roheluse tee 4, Ja\u0308rveku\u0308la)"}, {"text_idx": "#000066", "text": "1. klassi astujale Ja\u0308rveku\u0308la Koolist"}, {"text_idx": "#000067", "text": "Ja\u0308rveku\u0308la Koolis alustab 2021 su\u0308gisel kolm esimest klassi. Koolipa\u0308ev algab 8.30 hommikuringiga. Klassio\u0303petajate so\u0303nul on see koht, kus lapsed saavad koolipa\u0308eva sisse elada. Selles tunnis saab ra\u0308a\u0308kida va\u0308ga paljudel erinevatel teemadel, mis puudutavad nii ka\u0308itumist kui ka ainetunni va\u0308liseid teemasid. Pikapa\u0308eva tegevused on po\u0303imitud huviringidega kella 14.00-ni."}, {"text_idx": "#000068", "text": "Kaks sotsiaalpedagoogi on klassid omavahel a\u0308ra jaotanud ja rakendavad koosto\u0308o\u0308s klassijuhatajatega \u201cKiusamisest vabaks\u201d programmi. Kaks korda aastas on teistmoodi o\u0303ppimise pa\u0308evad, millal kutsume kooli to\u0308o\u0308tube la\u0308bi viima ja esinema erinevate elukutsete esindajaid, noortele suunatud koolituste tegijaid ning korraldame o\u0303ppeka\u0308ike. Pa\u0308ev toetab nu\u0308u\u0308disaegse o\u0303pika\u0308situse rakendamist ning riiklikus o\u0303ppekavas ette na\u0308htud u\u0308ldpa\u0308devuste ja la\u0308bivate teemade o\u0303petamist. Aitame noortel mo\u0303ista, miks ja kuidas la\u0308heb koolis o\u0303pitut pa\u0308riselus vaja ning millised on ta\u0308nased ja tuleviku ametid. Selleks teeme koosto\u0308o\u0308d kohalike ettevo\u0303tete ja Eesti To\u0308o\u0308tukassa karja\u0308a\u0308rikeskusega ning osaleme Eesti Kaubandus-To\u0308o\u0308stuskoja programmis \u201cTo\u0308o\u0308le Kaasa!\u201d. Kunsti ja to\u0308o\u0308o\u0303petuse tunnid on algklassides liidetud ka\u0308eliseks tegevuseks. Koolimaja ilmestavad o\u0303pilaste loometo\u0308o\u0308de va\u0308ljapanekud, nende kujundada on u\u0308rituste plakatid, koolipa\u0308eviku kaaned. Silmapaistvamaid o\u0303pilasi tunnustatakse hoolekogu rinnama\u0308rgiga."}, {"text_idx": "#000069", "text": "Aastat la\u0308bivasse digivo\u0303istluste paketti kuuluvad u\u0308htaegu nii ku\u0308berturvalisuse teemad kui ka antud kuu uudiseid ka\u0308sitlev ma\u0308luma\u0308ng. Ko\u0303ik klassid ka\u0308ivad va\u0308hemalt korra aastas loodusmatkal vo\u0303i o\u0303ppeka\u0308igul. Kooli o\u0303ppekavas on kuni 6. klassini ujumine, 4. klassis argumendio\u0303petus, 7. klassis informaatika ja valikaine (nt multimeediumi alused, robootika, briti kultuurilugu) ning maksimaalselt on tunde antud matemaatikale, loodusainetele. Vo\u0303o\u0303rkeeleo\u0303pe algab 2. klassis inglise keelega ning 4. klassis lisandub sellele teine vo\u0303o\u0303rkeel (saksa vo\u0303i vene keel). Kooli loomisest peale tegeleme teaduse populariseerimisega. Kool on avatud kogukonna tegevustele, kaasame lapsevanemaid ku\u0308lalistundide la\u0308biviimisel ja u\u0308hisu\u0308rituste korraldamisel o\u0303ppeto\u0308o\u0308 rikastamiseks."}, {"text_idx": "#000070", "text": "O\u0303ppeto\u0308o\u0308 tulemusi hinnatakse skaalal \u201cA\u201d - \u201cF\u201d. Eristavat hindamist ei kasutata 1. klassi esimesel trimestril. Ta\u0308hele lisatakse kommentaar. Ainevaldkonnas \u201eKultuur\u201c vaagitakse o\u0303pitulemuste saavutatust skaalal arvestatud/mittearvestatud."}, {"text_idx": "#000072", "text": "Va\u0308ike ja vahva po\u0303hikool Rae valla lo\u0303unaserval, otse Vaida taga Lilleorus, on omana\u0308oline ja uuenduslik erakool. Kool tegutseb juba kolmandat talve ja hetkel o\u0303pivad siin kahes liitklassis 1.\u20134. klassi o\u0303pilased. Uuel o\u0303ppeaastal ootame uusi o\u0303pilasi mo\u0303lemasse klassikomplekti."}, {"text_idx": "#000073", "text": "\u201eAlternatiivide olemasolu on kindlasti iga kultuurilise ilmingu arenemisvo\u0303imelisuse ja elujo\u0303u tunnuseks. Mitmest alternatiivpedagoogika raames arendatud o\u0303petamismeetodist ja o\u0303pikeskkonnast on kujunenud riigikoolide enesestmo\u0303istetavus,\u201c kirjutab Tallinna U\u0308likooli kasvatusteaduse dotsent Tiiu Kuurme kogumikus \u201eHaridusmo\u0303te\u201c. Lilleoru Po\u0303hikool kuulub tema so\u0303nul selgepiirilist pedagoogilist kontseptsiooni omavate koolide hulka, kus lisaks riiklikule o\u0303ppekavale on o\u0303ppetegevusse integreeritud enesejuhtimise oskuste omandamine, sh lapse ta\u0308helepanu- ja keskendumisvo\u0303ime tundmao\u0303ppimine, emotsioonide ja mo\u0303tete mo\u0303ju avastamine ning vajadusel korrigeerimine tegevuse ka\u0308igus. Koolis la\u0308htutakse po\u0303himo\u0303ttest, et igau\u0308ks, kes tunneb ennast ja valdab oma ta\u0308helepanu, saab mo\u0303jutada va\u0308liste olukordade kujunemist."}, {"text_idx": "#000074", "text": "Ko\u0303ige ta\u0308htsam on aga aidata lapsel leida u\u0308les ro\u0303o\u0303m o\u0303ppimisest, hoida loomulikku uudishimu ja lubada tal olla lihtsalt laps. Selleks, et see ko\u0303ik juhtuks, pakuvad lapsele tuge Lilleoru kooli o\u0303petajad, keskkond ja koolipa\u0308eva ru\u0308tm."}, {"text_idx": "#000075", "text": "Koolipa\u0308ev algab u\u0308hise matkaga bussipeatusest kooli, sellele ja\u0308rgnevad tunnid o\u0303ues vo\u0303i klassiruumis. Lo\u0303unaks pakutakse Lilleorus kohapeal valmistatud tervislikku ja suures osakaalus mahedast toorainest valmistatud toitu ning vajadusel arvestatakse lapse erimenu\u0308u\u0308ga. Lo\u0303unale ja\u0308rgneb laste jaoks pa\u0308eva ko\u0303ige magusam osa \u2013 vabama\u0308ng. See on aeg, kui lapsed saavad isekeskis uurida kohalikku metsatukka, turnida seikluspargis vo\u0303i hoopis vallutada lumist kelguma\u0308ge."}, {"text_idx": "#000076", "text": "O\u0303petajad toetavad igati laste algatusi, isetegemist ning kogemuse kaudu o\u0303ppimist. Lapsevanem Angela vaatles koolipa\u0308eva ja ma\u0308rkas koolipa\u0308eva va\u0308ltel, eriti o\u0303ues olles, uudishimu, avastamise soovi ja ma\u0308ngulisust korduvalt. \u201eMeil on hea meel, et vabama\u0308ngu ajal on lastel ma\u0308ngu territoorium suur \u2013 mets, tiigid, poriloigud, kraavid, metsa sees on nii seiklusrada kui ka laste ehitatud onn. Lisaks o\u0303ppimisele on lastel ruumi avastada loodust ja iseennast.\u201c"}, {"text_idx": "#000077", "text": "Peale vabama\u0308ngu mahub koolipa\u0308eva veel pisut o\u0303ppimist ja o\u0303htuoode. Koolipa\u0308ev lo\u0303peb pa\u0308evasu\u0308ndmustele tagasivaatava vestlusringi ja lo\u0303dvestusega. Lisaks lastele on ka lapsevanemad pa\u0308evakavaga rahul. Esimeste klasside kooliju\u0308tside pa\u0308ev on kenasti sisustatud, ko\u0303hud ta\u0308is ja vanem ei pea muretsema kodus igavleva vo\u0303i nutividinasse sukelduva lapse pa\u0308rast. Soovijad jo\u0303uavad ka o\u0303htustesse huviringidesse Tallinnas vo\u0303i Peetris."}, {"text_idx": "#000078", "text": "Lilleoru Po\u0303hikoolis jaotub o\u0303ppeaasta kolmeks trimestriks, iga trimestri lo\u0303pus saavad lapsed hinnangulehed kirjeldavate so\u0303naliste hinnangutega, numbrilisi hindeid ei panda. Koolis on kasutusel e-kool, vanem saab e-kooli kaudu teabe o\u0303ppesisu kohta. Lapsed o\u0303pivad muusikatunnis kannelt ja flo\u0308o\u0308ti ma\u0308ngima, alates 1. klassist inglise keelt. O\u0303ppeprotsessi on ku\u0308laliso\u0303petajatena kaasatud oma ala professionaale MTU\u0308 Lilleoru liikmete hulgast, tunnustatud aednik juhendab aiato\u0308o\u0308des, keraamik savi vormimisel, Eesti esivo\u0303rkpallur o\u0303petab pallima\u0308nge jne."}, {"text_idx": "#000079", "text": "Tutvumiseks on hea liituda meie eelkooliga. Ko\u0303ik uued lapsed on oodatud laupa\u0308eval, 13.02. algusega kell 11:30 eelkooli avatud tundi \u2013 teemaks voolimine, vanemad saavad samal ajal osaleda po\u0303hikooli tutvustavas vestlusringis. Ta\u0308psustavaid ku\u0308simusi ja vabas vormis kooli astumise avaldust saab saata meiliaadressile pohikool@lilleoru.ee, veebruari teises pooles algavad peredega vestlused. Rohkem teavet on veebilehel . Meie kool on nagu u\u0308ks tore pere, olete oodatud!"}, {"text_idx": "#000080", "text": "Rae So\u0303numite paberva\u0308ljaanne ilmub iga kuu (v.a juuli) teisel to\u0308o\u0308na\u0308dalal. Kaasto\u0308o\u0308d ja kuulutused palume saata 20. kuupa\u0308evaks koos vajalike kontaktandmetega."}, {"text_idx": "#000081", "text": "Reklaami hinnad ja tingimused: "}, {"text_idx": "#000082", "text": "Rae So\u0303numite paberva\u0308ljannete numbrid: "}]